Ангел Попов
Ако търсиш

chitanka.info

Ако търсиш обич —

не бъди безсърдечен!

Ако търсиш вяра —

не бъди фанатичен!

Ако търсиш надежда —

не бъди безнадежден!

Ако търсиш съчувствие —

не бъди равнодушен!

Ако търсиш истина —

не бъди безразличен!

Ако търсиш добро —

не бъди безучастен!

Ако търсиш правда —

не бъди малодушен!

Ако търсиш смелост —

не бъди безгръбначен!

Ако търсиш гордост —

не бъди самовлюбен!

Ако търсиш знание —

не бъди безкритичен!

Ако търсиш щастие —

не бъди безчовечен!

Каквото търсиш —

ще намериш!

Но търси не само за себе си!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.